ગત ઓગષ્ટ મહિનામાં ઉત્તરપ્રદેશના મુખ્યમંત્રી યોગી આદિત્યનાથ વિરૂદ્ધ ટ્વીટ કરીને સલમાન નિઝામી ફરી એક વખત ચર્ચામાં આવ્યા હતા. નિઝામીએ યોગી આદિત્યનાથને કટ્ટરપંથી ગણાવ્યા હતા. જેના કારણે તેમના વિરૂદ્ધ સુપ્રીમ કોર્ટમાં માનહાનિનો કેસ પણ દાખલ કરવામાં આવ્યો હતો. આ ટ્વીટ બાદ સલમાન નિઝામીને જાનથી મારી નાખવાની ધમકી પણ મળી હતી. ધમકીમાં લખવામાં આવ્યું હતું કે ભારત મેં રહેના હૈ તો મોદી-મોદી કહેના હોગા. જો કે હાલ તો આ સમગ્ર વિવાદ બાદ સલમાન નિઝામીએ પોતાના ટ્વિટર હેન્ડલને પ્રાઈવેટ કરી નાખ્યું છે.